Deutschland uber alles Deutschland | SkalkSkryf
« Patat sop
Chris – Hoofstuk 11 (Die Slot) »
Deutschland uber alles Deutschland
Augustus 6, 2013 by Louwie En nou is sus Cobie en haar Johan in Duitsland, Munich/Munchen, om presies te wees (kry nog nie die umlaod op nie) .
Intussen het ons nog nie die helfte van haar fotos en stories oor hulle Chinese ondervinding hier neergepen nie. Maar nou wag ons vir haar stories oor die nuwe tuiste.
En is daar nie baie stories en fotos wat mens net in Munich self kan raakloop nie. Daar is wêreldberoemde kunsgallerye, museums, konsertsale, om nie te praat van Hofbrauhaus am Platzl en die bier by die gallon wat jy daar kan drink nie!
Munchen is natuurlik ook die geboortedorp van Hitler se Nazi Party. Is hier waar hy sy eerste Putsch van stapel gestuur het (ook bekend as die “Beer Hall Putsch” van 1923. Sy “Eagles nest” is ook in die berge net buite die stad, en so ook die berugte Dachua strafkamp.
Laasnaweek het hulle hulle eerste verkenningstog weg van Munchen onderneem na Garmich, `n klein dorpie in die Alpe.
Is nou pragtig somer daar. Hulle kla steen en been oor temperature van 36 grade Celsuis.
Duitsland is natuurlik `n heel ander ondervinding. Dit is skoon, modern en handhaaf een helse vinnige pas. Volgens onlangse opnames is Munschen die 4de gewildste stad in die wêreld om in te bly. Miskien omdat niemad in die openbaar spoeg nie???
Nou soek ons fotos van Hofgarten wat dateer uit 1718 toe dit `n “Deergarten” was en nou die grootste Beergarten in die wêreld. Dan nog van die Englishergarten (waar daar `n nudiste hoekie is) en van die vele kastele in die omgewing.
Hopelik sal die Duitse kos beter met hulle sensitiewe gestelletjies akordeer! Daar is in elk geval genoeg bier om al die spuitpoep goggas mee te versuip.
Posted in Louwie | Tagged Duitsland, Garmich, Hitler, Hofbrauhaus, Munchen | Lewer Kommentaar	Comments RSS